Document ID: 31976R0707

ΚΑΝΟΝΙΣΜΟΣ (ΕΟΚ) αριθ. 707/76 ΤΟΥ ΣΥΜΒΟΥΛΙΟΥ της 25ης Μαρτίου 1976 περί αναγνωρίσεως των ομάδων παραγωγών μεταξοσκωλήκων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι για τη συμβολή στην εξασφάλιση δικαίου εισοδήματος στους εκτροφείς μεταξοσκωλήκων και για τη σταθεροποίηση της αγοράς των προϊόντων αυτών, απαιτείται η προώθηση της συγκεντρώσεως της προσφοράς και η από κοινού, εκ μέρους των εκτροφέων, προσαρμογή της παραγωγής τους στις απαιτήσεις της αγοράς-
ότι οι στόχοι αυτοί δύνανται να πραγματοποιηθούν με τη σύσταση ομάδων παραγωγών, που προβλέπουν για τα μέλη τους την υποχρέωση τηρήσεως ορισμένων κανόνων σχετικά με την παραγωγή και την εμπορία-
ότι για να αποφευχθεί κάθε διάκριση μεταξύ των παραγωγών και να εξασφαλισθεί η ενότητα και η αποτελεσματικότητα της αναληφθείσης δράσεως, πρέπει να καθορισθούν για το σύνολο της Κοινότητος, οι προϋποθέσεις τις οποίες πρέπει να πληρούν οι ομάδες παραγωγών για να αναγνωρίζονται από τα Κράτη Μέλη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά την έννοια του παρόντος κανονισμού, ως "αναγνωρισμένη ομάδα παραγωγών" νοείται κάθε ομάδα εκτροφέων μεταξοσκωλήκων που συνιστάται με πρωτοβουλία των ιδίων των παραγωγών, με σκοπό ιδίως:
α) να προωθήσει τη συγκέντρωση της προσφοράς-
β) να θέσει στη διάθεση των ενωμένων παραγωγών, τεχνικά μέσα κατάλληλα για τη συσκευασία, την αποθεματοποίηση και την εμπορία των προϊόντων που προέρχονται από την εκτροφή μεταξοσκωλήκων και που συνεπάγονται για τους εκτροφείς την υποχρέωση:
- να πραγματοποιούν τη διάθεση στην αγορά, δηλαδή την πώληση στο χονδρεμπόριο ή στην καταναλώτρια βιομηχανία, του συνόλου της παραγωγής τους διά μέσου της ομάδος παραγωγών, η οποία πάντως δύναται να επιτρέψει στους εκτροφείς να μην υποβάλλονται, για ορισμένες ποσότητες, στην υποχρέωση αυτή,
- να εφαρμόζουν, όσον αφορά την παραγωγή και την εμπορία, τους κανόνες που υιοθέτησε η ομάδα παραγωγών με σκοπό την προσαρμογή του όγκου της προσφοράς και της ποιότητας του προϊόντος στις απαιτήσεις της αγοράς,
και η οποία έχει αναγνωρισθεί από ένα Κράτος Μέλος σύμφωνα με το άρθρο 2.
Άρθρο 2
1. Τα Κράτη Μέλη αναγνωρίζουν, για τις δραστηριότητές τους που σχετίζονται με την παραγωγή και με τη διάθεση στην αγορά κουκουλίων, τις ομάδες που υποβάλλουν αίτηση και πληρούν τις προϋποθέσεις που προβλέπονται στο άρθρο 1 καθώς και στους εξής γενικούς κανόνες:
α) δικαιολογούν επαρκή οικονομική δραστηριότητα-
β) αποκλείουν, για το σύνολο του πεδίου της δραστηριότητός τους κάθε διάκριση μεταξύ των εκτροφέων της Κοινότητος, που προέρχεται ιδίως από την ιθαγένειά τους ή τον τόπο της εγκαταστάσεώς τους-
γ) έχουν νομική προσωπικότητα ή επαρκή νομική ικανότητα ώστε να είναι υποκείμενα δικαιωμάτων και υποχρεώσεων, κατά την εθνική τους νομοθεσία-
δ) περιλαμβάνουν στο καταστατικό τους:
- την υποχρέωση να τηρούν χωριστά λογιστικά στοιχεία για τις δραστηριότητες που αποτελούν το αντικείμενο της αναγνωρίσεώς τους-
- διατάξεις που αποβλέπουν να εξασφαλίσουν ότι τα μέλη ομάδος τα οποία επιθυμούν να παραιτηθούν από την ιδιότητά τους ως μέλη, δύνανται μόνον εφ' όσον ήσαν μέλη τουλάχιστον επί τρία- έτη μετά την αναγνώριση και με τον όρο ότι θα ειδοποιήσουν την ομάδα τουλάχιστον ένα έτος πριν την αποχώρησή τους. Οι διατάξεις αυτές εφαρμόζονται με την επιφύλαξη των εθνικών νομοθετικών ή κανονιστικών διατάξεων, οι οποίες αποβλέπουν, σε ορισμένες περιπτώσεις, στην προστασία της ομάδος ή των πιστωτών της, από τις οικονομικές συνέπειες που θα μπορούσαν να προκύψουν από την αποχώρηση ενός μέλους ή στην παρεμπόδιση της αποχωρήσεως ενός μέλους κατά τη διάρκεια του οικονομικού έτους-
ε) δέχονται ως μέλη μόνο εκτροφείς μεταξοσκωλήκων.
2. Το Κράτος Μέλος, στο έδαφος του οποίου έχουν την καταστατική έδρα τους οι ομάδες, είναι αρμόδιο για την αναγνώριση.
Άρθρο 3
Οι λεπτομέρειες εφαρμογής του παρόντος κανονισμού θεσπίζονται, εφ' όσον είναι αναγκαίο, κατά τη διαδικασία που προβλέπεται στο άρθρο 12 του κανονισμού αριθ. 1308/70/ΕΟΚ του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως (3), όπως τροποποιήθηκε από την πράξη περί των όρων προσχωρήσεως και περί προσαρμογών των συνθηκών (4).
Άρθρο 4
Ο παρών κανονισμός αρχίζει να ισχύει την 1η Απριλίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 25 Μαρτίου 1976.

Labels: 6